
	[bookmark: nev]POLYECSKÓ IMRE
polyecskoimre@gmail.com
Mezőgazdasági mérnöki
BSc, 7. félév
Nyíregyházi Egyetem

	
[bookmark: _GoBack]






Témavezető:
	Dr. Tóth Csilla
egyetemi docens, NYE




Települési szennyvíziszap hatása az olasznád (Arundo donax L.) levelének mikroanatómiájára

2018-ban Debrecen DNY-i határában elhelyezkedő Lovász-zugi tórendszer területén három Arundo donax L. vonallal (SC Blossom, BFT Indiana és STM Hajdúsági) szabadföldi mikroparcellás kísérlet beállítása történt meg. A terület az 1930-50-es évek között biológiai tisztítási funkciót töltött be Debrecen szennyvízkezelési folyamatában. A területet talajjal fedték le, ám sok helyen a felszín közelében helyezkedik el a magas toxikus elem koncentrációval jellemezhető szennyvízüledék. Vizsgálati eredmények alapján megállapítható, hogy a szennyvízüledék felvehető tápelemekben gazdag. Toxikus elemeket jelentős mennyiségben tartalmaz, a legkiemelkedőbb értékeket a Cr és a Zn mutatta. Vizsgálatunk célja az volt, hogy megvizsgáljuk, hogy a mintaterületet jellemző magas toxikus elem koncentráció milyen mértékben és hogyan hat az Arundo vonalak leveleinek mikromorfometriai jellemzőire. A levelekben a vizsgált toxikus elemek legnagyobb összkoncentrációját a BFT Indiana vonalban (326 mg/kg) találtuk, míg az SC Blossomban (210 mg/kg) és az STM Hajdúsági vonalban (182 mg/kg) kisebb mértékben akkumulálódtak a toxikus elemek. A legmagasabb Zn koncentrációt (103 mg/kg) szintén a BFT Indiana vonal leveleiben találtuk. A mikroanatómiai vizsgálatokhoz a mintákat vonalanként, négy ismétlésben vettük meg, négy vizsgálati évben (2018, 2019, 2020, 2021). A növényekről levélmintát gyűjtöttünk be. A mintákból levélkeresztmetszeteket és levélnyúzatokat készítettünk, melyeken a különböző mikromorfometriai paramétereket vizsgáltuk. A három Arundo vonal összehasonlításaként megállapítható volt, hogy a BFT vonal nagyon sok vizsgált mikromorfometriai jellemző tekintetében mutatja a nehézfém-szennyeződéshez történő adaptáció jellegzetes jegyeit. Levélmikroanatómiáját a termesztési évekkel párhuzamosan vastagodó epidermisz, a szklerenchimatikus állomány kiterjedésének növekedése jellemzi. Jellemzi a sztómák méretének csökkenése, a sztómadenzitás emelkedése. Átlagban nő a bulliform sejtek magassága és szélessége. Toxikus elemterhelés hatására nő a fitolitok száma. A fentiek ismeretében kijelenthető, hogy az általunk vizsgált vonalak közül az Indiana nehézfém terhelésre adott adaptációs válasza a legjobb. Vizsgálataink ugyanakkor arra is rámutattak, hogy a fenti mikroanatómiai jellemzők alakulása meghatározóan függ az évjárathatástól is.



